Mnr. Louis Meintjies, adjunkpresident van TLU SA, het gesê ondanks ’n griefskrif met die handtekeninge van sowat 1 000 inwoners van Kameeldrift en Cullinan wat aan die polisie oorhandig is, bly vrae onbeantwoord. “(Die polisie) steur hulle oënskynlik nie aan die versoeke van die gemeenskap nie.”
“Wat die ergste is, is die totale onvermoë van die polisie en die regering om sinvol op die slagting te reageer.”
Volgens hom laat dit die vraag ontstaan of polisielede dalk self in gebiede met ’n hoë misdaadsyfer by misdaad betrokke kan wees.
Viljoen het gesê die betreklik lae voorkoms van aanvalle in Limpopo kan as getuigskrif vir die goeie samewerking tussen veiligheidstrukture, TLU SA-noord en die polisie dien.
In KwaZulu-Natal en die Vrystaat is agt plaasaanvalle elk aangemeld. Daar was ses in die Wes-Kaap, vyf in die Oos-Kaap, twee in die Noord-Kaap en een in die Suid-Kaap.